हावडा–नवी दिल्ली मुख्य रेल्वेमार्ग

दिल्ली–हावडा मुख्य रेल्वेमार्ग हा भारतामधील एक प्रमुख रेल्वेमार्ग आहे. दिल्ली व कोलकाता ह्या दोन मोठ्या महानगरांना जोडणारा हा १,५३२ किमी लांबीचा मार्ग दिल्ली, उत्तर प्रदेश, बिहार, झारखंड व पश्चिम बंगाल ह्या राज्यांमधून धावतो. अलीगढ, कानपूर, अलाहाबाद, पाटणा, आसनसोल, दुर्गापूर इत्यादी भारतातील मोठी शहरे ह्याच मार्गावर आहेत. दिल्ली–गया–हावडा रेल्वेमार्ग हा देखील दिल्ली व कोलकात्यादरम्यान धावतो व दोन पट्टे सोडले तर तो मुख्य मार्गाचाच भाग मानला जातो.

प्रशासकीय सोयीसाठी हा मार्ग खालील पट्ट्यांमध्ये विभागला गेला आहे.
दिल्ली-कानपूर पट्टा
कानपूर-मुघलसराई पट्टा
मुघलसराई-पाटणा पट्टा
पाटणा-आसनसोल पट्टा
आसनसोल-बर्धमान पट्टा
बर्धमान-हावडा पट्टा

दिल्ली व कोलकाता दरम्यान धावणाऱ्या हावडा राजधानी एक्सप्रेस, दुरंतो एक्सप्रेस इत्यादी गाड्या ह्याच मार्गाचा वापर करतात.

वर्ग:भारतामधील रेल्वेमार्ग
वर्ग:दिल्लीमधील रेल्वे वाहतूक
वर्ग:उत्तर प्रदेशमधील रेल्वे वाहतूक
वर्ग:बिहारमधील रेल्वे वाहतूक
वर्ग:झारखंडमधील रेल्वे वाहतूक
वर्ग:पश्चिम बंगालमधील रेल्वे वाहतूक